Suluk Jatirasa pancèn kurang kawentar tinimbang suluk-suluk liyané kang tinemu ing kasusastran Jawa, nanging Suluk Jatirasa ngemu daya kang narik kawigaten dhéwé sajroning karya sastra Islam Kejawèn. Suluk Jatirasa kaanggit déning Radèn Panji Suryawijaya, bab kasébut tinemu sajroning naskah Suluk Jatirasa kang nuduhaké katrangan kang mangkéné: "Punika srat inggitanipun Radèn Panji Suryawijaya, ingkang tanpa tuladha, namung medal sangking kahengetan kémawon".